අනුරාධපුර යුගයේ පරිහානියත් සමග කලක් යනතෙක්ම වනයෙන් වැසීගිය මෙම විහාරය පසුව යලිත් පොළොන්නරු යුගයේදී මහා පරාක්‍රමබාහු රජුගේ අනුග්‍රහයෙන් ප්‍රතිසංස්කරණයට ලක්ව තිබේ.කලින් කලට නිදන් හොරුන්ගේ ග්‍රහණයට ලක්ව ඇති මෙම විහාරයේ බුදුගෙය පිහිටි ගල්ලෙන තුළවූ සැතපෙන බුද්ධ ප්‍රතිමා වහන්සේගේ සිරසට හානි කර ඇති ආකාරය අදටත් දැක ගැනීමට හැකියාව ලැබෙන අතර මෙවැනි ඓතිහාසික උරුමයන් මතු පරපුර සඳහා රැකගැනීමට බලධාරීන්ගේ අවධානය මේ සඳහා ලැබීම අත්‍යවශ්‍යය.